Document ID: /roh_data/filtered/fineweb-2-filterrobots_roh.jsonl.gz/70034

Blers e bleras han spetgà cun brama sin las schluccadas. Las tavlas da scumonds e cumonds vegnan mess da la vart, la mascrina stat per gronda part en la tastga. Blera glieud, che RTR ha entupà sin via din, ch’i saja in bel sentiment dad esser sin via senza mascra. Tuttina saja in pau curius.
Mo en il traffic public ed en instituziuns da sanadad resta anc l'obligatori da mascrinas. Quai na para dentant betg da disturbar. Per tscherts e tschertas è la libertad dentant era vegnida memia svelt ed els u ellas sa sentan anc memia malsegir per ir enturn senza la mascrina. Per la gastronomia e la hotellaria è cunzunt il obligatori da certificat che scroda in grond levgiament.